Ο **Ντιρκ Μπάουερμαν** (*Dirk Bauermann,* 10 Δεκεμβρίου 1957) είναι Γερμανός επαγγελματίας προπονητής καλαθοσφαίρισης. Είναι ο σημερινός προπονητής της Καρσίγιακα του Πρωταθλήματος Τουρκίας.

Σταδιοδρομία ως παίκτης
-----------------------

Αγωνίστηκε στη γερμανική BBC Krefeld, από το 1975 έως το 1981.

Προπονητική σταδιοδρομία σε συλλόγους
-------------------------------------

Ο Μπάουερμαν ήταν βοηθός προπονητή στο Πολιτειακό Πανεπιστήμιο του Φρέσνο, για τους Φρέσνο Στέιτ Μπούλντογκς, από το 1986 έως το 1988. 

Αργότερα, ήταν ο βοηθός προπονητή στο γερμανικό σύλλογο Μπάγερ Τζάιαντς Λεβερκούζεν κατά τη διάρκεια της σεζόν 1988-89, πριν γίνει ο προπονητής της ομάδας, πριν την έναρξη της σεζόν 1989-90. Με τη Λεβερκούζεν, κέρδισε 7 Πρωταθλήματα Γερμανίας και 4 Κύπελλα Γερμανίας και αναδείχθηκε δύο φορές ως ο Προπονητής της Χρονιάς του Πρωταθλήματος Γερμανίας. 

Ύστερα, προπόνησε τη βελγική Oostende και στη συνέχεια τον Απόλλωνας Πάτρας, ο οποίος εκείνη την εποχή συμμετείχε στην Α2. 

Στη συνέχεια, προπόνησε τη γερμανική Brandt Hagen, πριν μετακινηθεί στη Δάφνη της Α1. 

Ήταν ο προπονητής της γερμανικής Μπρόζε Μπάμπεργκ από το 2001 έως το 2008. Με το σύλλογο κέρδισε δύο Πρωταθλήματα Γερμανίας και αναδείχθηκε δύο φορές ως ο Προπονητής της Χρονιάς του Πρωταθλήματος Γερμανίας. 

Ο επόμενος σταθμός του ήταν η Μπάγερν Μονάχου, πριν ακολουθήσει η λιθουανική Λιέτουβος Ρίτας. 

Το 2014, υπέγραψε με τη ρώσικη ΒΚ Κράσνι Όκτιαμπρ. Το 2016, υπέγραψε με τη γερμανική Σ.Όλιβερ Βέρζμπουργκ. 

Στις 25 Μαΐου 2017, υπέγραψε με την κινέζικη Σιτσουάν Μπλου Γουέιλς.

Στις 21 Φεβρουαρίου 2019, υπέγραψε συμβόλαιο διάρκειας 1,5 έτους με την τούρκικη Καρσίγιακα.

Διεθνής προπονητική σταδιοδρομία
--------------------------------

Ήταν ο προπονητής της Εθνικής Γερμανίας στο Παγκόσμιο Πρωτάθλημα του 1994, καθώς και στο Ευρωμπάσκετ 2005, όπου η Γερμανία κέρδισε το ασημένιο μετάλλιο. Επίσης, ήταν ο προπονητής της Γερμανίας στα εξής τουρνουά: το Παγκόσμιο Πρωτάθλημα του 2006, το Ευρωμπάσκετ 2007, τους Θερινούς Ολυμπιακούς Αγώνες του 2008, το Ευρωμπάσκετ 2009, το Παγκόσμιο Πρωτάθλημα του 2010 και το Ευρωμπάσκετ 2011. 

Το 2013, έγινε ο προπονητής της Εθνικής Πολωνίας. Οδήγησε την ομάδα σε ένα απογοητευτικό Ευρωμπάσκετ 2013, καταγράφοντας μόνο μία νίκη. Τον Ιανουάριο του 2014 αποφάσισε να μην παρατείνει το συμβόλαιο του.

Το 2015, έγινε ο προπονητής της Εθνικής Ιράν, με την οποία κέρδισε το χάλκινο μετάλλιο στο Ασιατικό Πρωτάθλημα Καλαθοσφαίρισης του 2015. Αποχώρησε από τη θέση του ως προπονητής της ομάδας τον Ιανουάριο του 2017, λίγο μετά τη συμφωνία του με τη Σ.Όλιβερ Βέρζμπουργκ.

Διακρίσεις
----------

**Ως προπονητής:**

* ***Εθνικά Πρωταθλήματα***:
	+ 9× Πρωταθλήματα Γερμανίας: 1990, 1991, 1992, 1993, 1994, 1995, 1996, 2005, 2007
* ***Εθνικά Κύπελλα***:
	+ 4× Κύπελλα Γερμανίας: 1990, 1991, 1993, 1995
* ***Ατομικές***:
	+ 4× Προπονητής της Χρονιάς του Πρωταθλήματος Γερμανίας: 1990, 1991, 2003, 2004

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 10  Δεκεμβρίου 2014.
2. ↑  (Αγγλικά) *eurobasket.com*. 200. Ανακτήθηκε στις 25  Απριλίου 2022.
3. ↑  «四川队官方宣布签约鲍曼». *sports.163.com* (στα Chinese). Ανακτήθηκε στις 26 Μαΐου 2018. CS1 maint: Μη αναγνωρίσιμη γλώσσα (link)
4. ↑  «Karşıyaka'da Dirk Bauermann dönemi» (στα Turkish). CNN Türk. 21 Φεβρουαρίου 2019. Ανακτήθηκε στις 12 Μαρτίου 2019. CS1 maint: Μη αναγνωρίσιμη γλώσσα (link)
5. ↑  «Poland Search For Bauermann's Successor». *FIBA*. 8 January 2014.. Ανακτήθηκε στις 14 January 2014.
6. ↑  «Tasnim News Agency - Dirk Bauermann Parts Company with Iran Basketball Team». *Tasnim News Agency*.. Ανακτήθηκε στις 2017-01-04.

Εξωτερικοί σύνδεσμοι
--------------------

* Προφίλ προπονητή Euroleague.net
* Συνέντευξη με τον Dirk Bauermann @ FIBA.com
* Προφίλ FIBA.com Αρχειοθετήθηκε 2016-03-04 στο Wayback Machine.